# Misingi ya Agano la Kale

# Moduli ya Pili: Ulimwengu Mkamilifu

# Maswali ya Kujadili

1. Ni jambo gani la muhimu zaidi ulilojifunza katika somo hili au jambo ambalo hukulielewa vizuri?
2. Ni kwa njia gani mbili Mwanzo 1:1-2:3 imevuviwa? Fafanua.
3. Elezea chimbuko la sura hizi kwa kuzingatia upatikanaji na kuingiliana kwake.
4. Tofauti na hadithi nyingine za uumbaji katika siku za Musa, neno la Mungu lililonenwa pekee lilileta utaratibu na kuzuia machafuko. Ni kwa namna gani njia aliyoitumia Mungu kuumba inakufanya kumwabudu?
5. Tunajifunza nini kumhusu Mungu kutokana na jinsi alivyotekeleza mchakato wa uumbaji?
6. Ni kwa njia zipi umeona uweza wa pekee wa Mungu katika maisha yako, zikikukumbusha juu ya uweza wake katika uumbaji na katika kuwakomboa Waisraeli kutoka Misri na kuwafanya wakae katika nchi ya ahadi?
7. Ungependa kupata uzoefu upi zaidi wa nguvu za Mungu katika maisha yako?
8. Waisraeli walishindwa kutambua baraka za Mungu katika Nchi ya Ahadi badala yake walifikiri Misri ilikuwa nzuri zaidi. Je, ni kwa njia gani tunajaribiwa kutotambua baraka za uzinduzi za Kristo na pengine kuridhika kutulia katika hali zetu?
9. Paulo alipozungumza katika 2Wakorintho 5:17 kwamba, waamini ni viumbe vipya alionesha kwamba waamini wanakuwa sehemu ya dola mpya na ulimwengu mpya. Je, hii inakufanya uhisi kuwa wewe si kiumbe kipya tu bali ni sehemu ya ulimwengu mpya ulioumbwa?
10. Dk. Pratt alitaja kwamba Wakristo mara nyingi hutenganisha tumaini lao la milele na uumbaji. Kwa maneno mengine, tunadhani kwamba tutaishi milele katika ulimwengu wa kiroho mbinguni. Hata hivyo, Agano Jipya hufundisha kwamba hatima yetu ya milele itakuwa katika mbingu mpya na nchi mpya. Kwa jinsi gani fundisho la Agano Jipya la ulimwengu ulioumbwa upya linaathiri mtazamo wako wa ulimwengu leo?

**TAARIFA YA JUMLA KUHUSU ULIMENGU MKAMILIFU, MAANA YA ASILI:** Simulizi ya uumbji ina hatua kuu tatu: ***mwanzo, kati*** na ***mwisho***. Hatua hizi zinaweza kuwekwa katika muhtasari kama ifuatavyo: (1) ulimwengu wenye giza na machafuko, (2) kushinda machafuko kupitia neno la mamlaka la Mungu, alivyoumba na alivyojaza, na (3) kufika kwenye mwisho mtukufu, Sabato. Kumbuka kwamba uumbaji ulitokea kabla ya anguko. Giza na machafuko havikutokana na uovu. Mungu aliiumba hivyo. Kwa nini? Kutupatia dhana ama njia ya kufikiri kuhusu maisha katika ulimwengu wake: Ni tukio la ajabu ambalo ndani yake tunapaswa kumtegemea Mungu tunapokabiliana na changamoto zinazohitaji kukabiliwa na kushindwa! Hata kabla ya anguko Adamu na uzao wake waliagizwa kumuiga Mungu chini ya mamlaka yake kwa kuitiisha (kuifanya) Nchi, kuijaza kwa watoto na kuitawala katika jina lake. Kwa Kiebrania, neno “kutiisha” humaanisha “kulazimisha kutumikia, kwa nguvu ikilazimika.” Hivyo, hata katika ulimwengu usio na dhambi, kuna changamoto zinazopaswa kukabiliwa. Kisha baada ya anguko, tunaiona dhana hiyo katika Kutoka, na sasa imefanywa kuwa ngumu na dhambi. Tukio la ajabu linalojifunua limejengwa katika uumbaji wa Mungu.

**SOMO REJEA:**

Tunapoyasoma maisha ya Yusufu katika kitabu cha Mwanzo, yanakuja kama tukio la kuvutia. Yusufu alipendwa sana na baba yake lakini aliuzwa utumwani na kaka zake na pasipo haki akatupwa gerezani huko Misri. Lakini hatimaye bado akawa mtu wa pili mwenye mamlaka huko Misri, na Mungu anamtumia kuokoa watu wengi, ikiwemo familia yake ambapo kupitia hiyo Kristo hatimaye atazaliwa. Ninadhani kwamba kadili matukio haya yalivyokuwa yakijidhihirisha, Yusufu hakuyaona maisha kama tukio kubwa la kustaajabisha lakini kama machafuko na kushindwa. Lakini Mungu hutumia matukio ya kustaajabisha, na alikuwa kazini katika maisha ya Yusufu kwa njia ambazo mara nyingi zilikuwa hazieleweki kwake, kuyageuza maisha yake kuwa tukio kuu la kustaajabisha.

Maswali ya Kutafakari

1. “Matukio ya kustaajabisha” hayapaswi kutazamwa kama wazo la kidunia, lisilo la Kikristo. Ndio, imeshachukuliwa na wasioamini na kuendelezwa kwa njia zisizo kamilifu. Lakini hata upotoshaji huu unaozingatia ubinafsi bado unaakisi taswira ya Mungu wa matukio ya kustaajabisha. Katika utamaduni wangu, kanisa huwasilishwa kama “halina mvuto” wakati ulimwengu usioamini unawasilishwa kama tukio kubwa la kustaajabisha. Je, utamaduni wako unauonaje Ukristo katika suala hili? Toa uthibitisho wa majibu yako.
2. Je, umewahi kuyafikiria maisha ya Kikristo kama tukio la kustaajabisha linaloanza katika hali moja ya uwepo na kumaliza na hali ya utukufu? Je, Ukristo kama tukio kubwa la kustaajabisha unakusisimua? Fafanua jibu lako.

Mambo ya kufanya

* Fanya mjadala juu ya wazo hili la matukio ya Kikristo ya kustaajabisha na watu wengine. Ukimaliza, andika muhtasari wa yale ambayo wameyasema.
* Waulize wasioamini jinsi wanavyoona na kuhisi Ukristo katika mtazamo huu.
* Zungumza kuhusu tafakari yako juu ya hili na waamini wengine na uone wanachofikiri na jinsi wanavyohisi.